kungku ni Lali' Nanip

kungku ni Lali' Nanip

u mapalaway nu Pangcah i Lidaw niyazu', isasa'ay a sulit, nasakamuan ni Lali' Nanip.

 lacul 
sakalingatu kaku i 1997 a mihcaan 9 a bulad 26 a demiad, mala mapalaway kaku.

makaalatu tulu a mihecaan nikappatay nya ina. imelangtu  ku tangah aku isaw.

1997 a mihcaan, micumudtu kaku. ahican kita sa kaku, mabimabi' sa kaku, tayza padekuwan kaku, caay kangaay.

tayza satu kaku ci ina Kamayaan. "aha! ya" satu kya ina. "mahica saw kaku?" hanaku kya ina.

"ha! amicumud kisu!"  sa kya wina. patebu hantu kaku nuheni.

ahicaen aca a micubay(反悔) saw? sakamu satu ku acawama aku i " amana picumud, mangeu'."

ahicaen satu kaku saw? anu muculiltu i zazan, mudadiwtu kaku tu dadiw nu mapalaway.

sakamu sa ku acawama aku tu simpi'(夢) aku: "culculen aku kisu, azih sa."

mahiza misapudahay, pasusun isaw. maydih kaku miwait satu. 

"anu caay pisulul kisu papicumud, amaapa amaungang aku."

napahanhan ci ina aku,  maapa tuway. sisimpi' kaku ci ina aku, hicanan ku kasizikuc: haw sa i simpi; kya ina aku,  nipaiya isaw n u ina aku.

sisa cumud satu kaku. saka tulu a mihca micumud kaku, sisimpi' ciinaan.

lumeniay a zikuc niza, ya makawa sa pasayza i wali tatelungsa.

i panan nu luma' adidik kya pulad, u keliw, sangelacay. pazengen niza isaw, midundun satu tu zazan kya keliw.

"ina aw! ina!" hanaku. azih han aku ku zazan, mabuwak ku nanum.

makayza isasa' katukuhtu nu Pingsiang(冰箱). miawza nu maku kya ina, icuwa saw ku nipacu'ub. 

pacekil satu kaku. katukuh ayza sa, tusa a mihca tu mala mapalaway.

sasepat ku mihca, kaku matinengtu , sa ci Kamaya misalemed ku mahiniay sa.

itiya katuud kya mapalaway, 14 a tademaw itiza.

 namakayniyan a nasulitan nasakamuwan atu natinengan 
nasulitan nay paybalucu'ay a kawaw nu subana'ay a pu 2018-1, nasulitan ni Tuku Sayun

tina kungku namakay cudad ni Panay Mulu

kakuniza:kungku
kakuniza:mapalaway
kakuniza:2018-cacay